
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 29.jūlijā   
      







Nr.7
21.2.p.
Par nekustamo īpašumu Ezītis Nr.323 un “Ezītis 323A” (Ezītī) apvienošanu, adreses un nekustamā īpašuma lietošanas mērķa noteikšanu 

Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 29.jūnijā reģistrēts O F (adrese:_, e-pasts:_) iesniegums (reģ. Nr. ONP/1.1./26/4456-SD) (turpmāk – Iesniegums) ar lūgumu apvienot nekustamo īpašumu Ezītis Nr.323 (kadastra Nr. 8080 012 0079) (turpmāk – Īpašums Nr.1) un “Ezītis 323A” (kadastra Nr. 8080 012 0545) (turpmāk – Īpašums Nr.2) zemes vienības, kas atrodas blakus viena otrai. 

Izvērtējot ar lietu saistītos apstākļus un spēkā esošos normatīvos aktus, konstatēts:

Īpašums Nr.1 sastāv no zemes vienības ar kadastra apzīmējumu 8080 012 0079                               0,0587 ha platībā ar adresi “Ezītis 323”, Ezītis, Olaines pag., Olaines nov., LV-2127. Atbilstoši Nekustamā īpašuma nodokļu administrēšanas sistēmas (turpmāk – NĪNO) un Zemesgrāmatas datiem Īpašuma Nr.1 zemes vienībā atrodas dārza māja ar kadastra apzīmējumu 8080 012 0079 001.

Īpašuma Nr.1 īpašumtiesības ierakstītas Rīgas rajona tiesas, Olaines pagasta zemesgrāmatas nodalījumā Nr.524 uz O F vārda.

Īpašums Nr.2 sastāv no zemes vienības ar kadastra apzīmējumu 8080 012 0543                                    0,0246 ha platībā ar adresi “Ezītis 323A”, Ezītis, Olaines pag., Olaines nov., LV-2127. Atbilstoši NĪNO un Zemesgrāmatas datiem Īpašumā Nr.2 nav reģistrētu ēku.

Īpašuma Nr.2 īpašumtiesības ierakstītas Rīgas rajona tiesas, Olaines pagasta zemesgrāmatas nodalījumā Nr. 100000947689 uz O F vārda.

Īpašums Nr.2 tapis saskaņā uz Pašvaldības domes 2024.gada 27.novembra sēdes lēmuma “Par zemes vienības daļas atdalīšanu no nekustamā īpašuma Ezītis koplietošanas zeme (Ezītī) tās pievienošanu nekustamajam īpašumam Ezītis Nr.323” (12.prot., 25.1.p.) pamata un, pamatojoties uz Pašvaldības domes 2025.gada 22.oktobra sēdes lēmumu “Par starpgabala dārzkopības sabiedrībā “Ezītis 323A” (Ezītī) atsavināšanu, pirkuma maksas apstiprināšanu un pirkuma līguma noslēgšanu ar pierobežnieku” (14.prot., 15.p.) atsavināts              O F.

Īpašuma Nr.1 un Īpašuma Nr.2 zemes vienībām ir kopēja zemes vienības robeža, šīs zemes vienības atrodas viena otrai blakus. Zemes vienību apvienošana nepieciešama racionālai turpmākai zemes izmantošanai. 

Apvienojot Īpašumu Nr.1 un Īpašumu Nr.2, piekļūšana nodrošināta no nekustamā īpašuma Ezītis d/s koplietošanas zeme, zemes vienības ar kadastra apzīmējumu                             8080 012 0544.

Pašvaldības domes 2025.gada 28.maija saistošie noteikumi Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums) nosaka plānoto (atļauto) izmantošanu Īpašuma Nr.1 un Īpašuma Nr.2 vienībām - savrupmāju apbūves teritorija (DzS1). 

Plānojums nosaka:

2.3. Jaunu zemes vienību veidošana un robežu pārkārtošana:

7. Atļauts veidot jaunu zemes vienību ar ne mazāku platību kā attiecīgajā funkcionālajā zonā noteiktā minimālā platība, izņemot 9.punktā noteikto izņēmumu.

8. Jaunu zemes vienību konfigurāciju plāno, ņemot vērā esošo, plānoto izmantošanu un apbūvi, nodrošinot iespēju ievērot attiecīgajā funkcionālajā zonā noteiktos apbūves parametrus, minimālo būvlaidi, minimālos ugunsdrošības attālumus un minimālos attālumus no būves līdz zemes vienības robežām.

9. Visām jaunveidojamām zemes vienībām nodrošina teritorijas plānojumā, detālplānojumā vai zemes ierīcības projektā noteiktas piekļūšanas iespējas saskaņā ar apbūves noteikumu 2.4.apakšnodaļas noteikumiem.


2.4. Prasības piekļūšanai zemes vienībām:

13. Atļauts veidot jaunas zemes vienības, ja zemes vienībai nodrošināta piekļuve vismaz vienā no veidiem:

13.3. no pašvaldības ceļa vai ielas:

13.3.1. zemes vienībai ir esošs pievienojums, pašvaldības ceļam vai ielai;

13.3.2. pievienojums pašvaldības ielai vai ceļam noteikts detālplānojumā vai būvniecības dokumentācijā;

13.3.3. jauna pievienojuma, ko izveido atbilstoši normatīvo aktu prasībām.

97. Savrupmāju apbūves teritorijas (DzS1) ir funkcionālā zona dārzkopības sabiedrību teritorijās, kur galvenā izmantošana ir savrupmāju un vasarnīcu apbūve.

4.1.2.4. Apbūves parametri:

Dārza māju apbūve - minimālā jaunizveidojāmā zemes gabala platība 600 m2;

Savrupmāju apbūve - minimālā jaunizveidojāmā zemes gabala platība 1200 m2.

Zemes pārvaldības likums nosaka:

7.pants “Piekļuves nodrošināšana jaunveidojamiem zemes gabaliem” pirmā daļa - Visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai šā likuma 8.1panta kārtībā noteikta pašvaldības nozīmes ceļa vai ielas vai arī nodrošina piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas. 

Zemes ierīcības likums nosaka:

8.panta trešā daļa - Zemes ierīcības projekts nav izstrādājams, ja:

2) apvieno divas vai vairākas blakus esošas zemes vienības un par to ir pieņemts vietējās pašvaldības lēmums.

Nekustamā īpašuma valsts kadastra likums nosaka:

21.pants - Ierakstu par nekustamā īpašuma objektu Kadastra informācijas sistēmā dzēš šādos gadījumos:

1) apvienošanas rezultātā reģistrētu nekustamā īpašuma objektu pievieno citam reģistrētam nekustamā īpašuma objektam (vienlaikus maina apvienotā reģistrētā nekustamā īpašuma objekta ārējo kontūru vai apjomu) un aktualizē datus Kadastra informācijas sistēmā.

Ministru Kabineta 2006.gada 20.jūnija noteikumi Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”  nosaka:

2.punkts - Nekustamā īpašuma lietošanas mērķi (turpmāk – lietošanas mērķis) atbilstoši detālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai (turpmāk – likumīga izmantošana) kadastrālās vērtēšanas vajadzībām nosaka: 2.1. zemes vienībai un plānotai (projektētai) zemes vienībai (turpmāk – zemes vienība). 
4.punkts - Zemes vienībai un zemes vienības daļai nosaka vienu vai vairākus lietošanas mērķus. Lietošanas mērķim nosaka piekrītošo zemes platību.
16.punkts - Lietošanas mērķi nosaka, ja: 
16.1. tiek izveidota jauna zemes vienība vai zemes vienības daļa. 

18.punkts - Lietošanas mērķa noteikšanu vai maiņu šo noteikumu 16. vai 17.punktā minētajos gadījumos mēneša laikā ierosina nekustamā īpašuma īpašnieks vai, ja tāda nav, – tiesiskais valdītājs, valsts vai vietējās pašvaldības zemei – tās lietotājs vai, ja tāda nav, - nomnieks vai apbūves tiesīgais (turpmāk – persona). Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.

Administratīvo teritoriju un apdzīvoto vietu likums nosaka:

11.panta trešā daļa - Pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām. Valsts zemes dienests likvidē telpu grupas adresi un par to paziņo pašvaldībai, ja telpu grupu dzēš Nekustamā īpašuma valsts kadastra informācijas sistēmā. Nosaukumu vai numuru piešķiršanu, maiņu un likvidēšanu ēkām, apbūvei paredzētajām zemes vienībām un telpu grupām pašvaldības dome var nodot kādai no šīs pašvaldības institūcijām.

ceturtā daļa - Lēmumu par nosaukuma vai numura piešķiršanu, maiņu vai likvidēšanu attiecīgā pašvaldība piecu darbdienu laikā pēc tā parakstīšanas nosūta Valsts zemes dienestam.

Ministru kabineta 2021.gada 29.jūnija noteikumi Nr.455 “Adresācijas noteikumi” nosaka: 
32.punkts - Pašvaldība lēmumu un informāciju par adreses piešķiršanu, maiņu, tai skaitā adreses pieraksta formas precizēšanu, likvidēšanu vai esošās adreses saglabāšanu viensētai, ēkai, apbūvei paredzētajai zemes vienībai un telpu grupai sagatavo atbilstoši šo noteikumu 1.pielikumam. 

45.punkts - Adresācijas objektus klasifikatorā klasificē pēc to tipiem, ņemot vērā administratīvo teritoriju, novadu teritoriālā iedalījuma vienību, apdzīvotu vietu, ielu, ēku, apbūvei paredzēto zemes vienību un telpu grupu savstarpējo hierarhiju.

Ievērojot iepriekš minēto, Attīstības un komunālo jautājumu komitejas 2026.gada 21.jūlija sēdes protokolu Nr.7 un, pamatojoties uz Pašvaldību likuma 4.panta pirmās daļas 15., 16.punktu, 5.panta pirmo daļu, 10.panta pirmās daļas 21.punktu, Zemes pārvaldības likuma 7.panta pirmo daļu, Zemes ierīcības likuma 8.panta trešās daļas otro punktu, Nekustamā īpašuma valsts kadastra likuma 21.panta pirmo punktu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 4., 16. un 18.punktu, Administratīvo teritoriju un apdzīvoto vietu likuma 11.panta trešo daļu, Ministru kabineta 2021.gada 29.jūnija noteikumu Nr.455 “Adresācijas noteikumi” 32., 45.punktu, Olaines novada pašvaldības domes 2025.gada 28.maija saistošajiem noteikumiem                      Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos  Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa””, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, J.Kuzmins, pret nav, atturas nav, dome nolemj:

1. Atļaut apvienot nekustamos īpašumus Ezītis Nr.323 (kadastra Nr. 8080 012 0079) un                     “Ezītis 323A” (kadastra Nr. 8080 012 0545) viena nekustamā īpašuma sastāvā, kas sastāv no vienas zemes vienības ar kopējo aptuveno platību 0,0833 ha.

2. Saglabāt lēmuma 1.punktā apvienotajai zemes vienībai un ar to funkcionāli saistītai ēkai ar kadastra apzīmējumu 8080 012 0079 001 adresi – “Ezītis 323”, Ezītis, Olaines pag., Olaines nov., LV-2127 (ARIS kods 106088048).

3. Dzēst adresi - “Ezītis 323A”, Ezītis, Olaines pag., Olaines nov., LV-2127 (ARIS             kods 107040637).

4. Noteikt lēmuma 1.punktā apvienotajai zemes vienībai nekustamā īpašuma lietošanas mērķi – individuālo dzīvojamo māju apbūve (NĪLM kods 0601) visā platībā.

5. Piekļūšana lēmuma 1.punktā apvienotajai zemes vienībai nodrošināta no Ezītis d/s koplietošanas zeme, zemes vienības ar kadastra apzīmējumu 8080 012 0544. 

6. Nekustamā īpašuma īpašniekam:
6.1. veikt lēmuma 1.punktā apvienotās zemes vienības kadastrālo uzmērīšanu;
6.2. veikt izmaiņas nekustamā īpašuma sastāvā - zemesgrāmatā (Ieriķu iela 5, Rīga,              LV-1084, rigasrajons@zemesgramata.lv).

7. Lēmumu var pārsūdzēt Administratīvajā rajona tiesā, Rīgas tiesu namā (Baldones                 ielā 1A, Rīgā, LV-1007, riga.administrativa@tiesas.lv) viena mēneša laikā no tā spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs








A.Bergs

